Innsent: VERKEFNASTJÓRI BB – SKAFTÁRHREPPUR TIL FRAMTÍÐAR 23.ágúst 2018

Umsögn varðandi tvö atriði i
Niðurstöðu umhverfismats SGÁ 2019-2033 – og áherslur ráðherra í tengslum við SGÁ 2019-2033

* **Aukin umferð vegna ferðaþjónustu skapa áskoranir vegna mengunar- og öryggismála.**

**ÖRYGGISMÁL**

***Öruggt grunnkerfi:*** *Í ljósi mikillar fjölgunar ferðamanna á vegum landsins – akandi um í bílaleigubílum og/eða eigin innfluttum bílum og til þess að stuðla að öryggi umferðar ALLRA (bæði erlenda ferðamannsins og okkar íslendinganna) er eftirfarandi umsögn lögð fram;*

*Hluti af því að stuðla að öflugu grunnneti samgangna og öryggi allra er að* ***tryggja UMFERÐARHEGÐAN og ÖKUHÆFNI*** *þeirra ökumanna sem keyra hér um vegina.*

*Erlendir ökumenn séu krafðir um framvísan ALÞJÓÐLEGS ÖKURSKÍRTEINIS, bæði þegar sinna viðskiptum sínum við BÍLALEIGUR landsins og til FRAMVÍSUNAR gagnvart yfirvöldum. Erlendur ökumaður hefur þá þurft að sækja um slíkt skírteini í gegnum sitt yfirvald og þannig sannanlega tryggt gilt ökuskírteini í notkun á vegakerfi Íslands. Auk þess sem það að krefjast* ***ALÞJÓÐLEGS ÖKUSKÍRTEININS*** *til að mega keyra á íslenskum vegum tel ég einmitt setja meiri „lúxus-stimpil“ á ferðaþjónustu á Íslandi – meiri virðing gagnvart samgöngukerfinu og náttúrinni hjá ERLENDA ferðamanninum sem tekur sér ferð á hendur á Íslandi.*

Tafla 4.3……………..síða 24

Eftirlit og úttektir

Tryggðar verði réttar skráningar farartækja og að skírteini stjórnenda

séu í samræmi við gildandi reglur og alþjóðlegar skuldbindingar

***..ofangreind umsögn, fellur algerlega hér undir – EN…………..???***

**MENGUNARMÁL**

Síða 16:

Bílaleigur standa að baki ríflega fjórðungi vaxtar í heildarfjölda bíla á götunum frá 2011.

*Hver er hlutur umhverfisvænna bifreiða bílaleiga, ef horft er á losun GróðurHúsaLofttegunda ? Hluti af vegferðinni í átt að „grænni framtíð“ ER ÞAÐ EKKI M.A. að setja einhverjar skyldur á bílaleigur að einhver ákveðinn /AÐ LOKUM ALLUR) hluti flota þeirra sé umhverfisvæn bifreiðategund !! - …bæði jákvæð ímyndaráhrif á ÍSLAND og jákvæð áhrif á GHL-mælikvarða Íslands*

* **Við forgangsröðun í vegamálum verði sérstaklega litið til ólíkrar stöðu svæða, ferðaþjónustu og öryggissjónarmiða.**
	+ Að breyting vegarkaflans á þjóðvegi 1 (1a3,a4) frá Hörgsá og austur fyrir Foss sé ekki á framkvæmda áætlun, styður ekki ofangreint markmið um öryggi, feraþjónustu og „sérstöðu“ svæðis, þar sem þetta er mjög fjölfarið svæði , sjálfsprottnir áfangastaðir , og þétt upp við íbúabyggð og vettvang starfseni bóndans.
	+ Vegur 208 Skaftártunguvegur: Hringvegur–Búlandsvegur, sem talinn hefur verið upp til stofnvega Vegagerðarinnar (skv. skilgr. Vegaerðar) er enn ekki í tilhlýðilegu ástandi með t.d. bundnu slitlagi , miðað við forgangsröðun vegna ferðaþjónustu inngangur að Fjallabaksvegum
	+ Vegur 204 – Meðallandshringur, áætlaðar framkvæmdir á honum uppfylla engan veginn þessi markmið um forgangsröðun vegna ferðaþjónustu og ólíkrar stöðu svæða, auk öryggissjónarmiða - nærtæk og raunveruleg tilvik síðasta árið hafa sýnt nauðsyn þessa vegar sem hjáleið fyrir þjóðveg 1 í gegnum Eldhraunið.